Document ID: 32007R1376

KOMMISSIONENS FORORDNING (EF) Nr. 1376/2007
af 23. november 2007
om ændring af bilag I til Europa-Parlamentets og Rådets forordning (EF) nr. 304/2003 om eksport og import af farlige kemikalier
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 304/2003 af 28. januar 2003 om eksport og import af visse farlige kemikalier (1), særlig artikel 22, stk. 4, og
ud fra følgende betragtninger:
(1)
Forordning (EF) nr. 304/2003 gennemfører Rotterdam-konventionen om proceduren for forudgående informeret samtykke (PIC-proceduren) for visse farlige kemikalier og pesticider i international handel, som blev undertegnet den 11. september 1998, og som Fællesskabet har indgået ved Rådets afgørelse 2003/106/EF (2).
(2)
Bilag I til forordning (EF) nr. 304/2003 bør ændres under hensyntagen til, at der er foretaget regulerende indgreb over for visse kemikalier i henhold til Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (3), Rådets direktiv 91/414/EØF af 15. juli 1991 om markedsføring af plantebeskyttelsesmidler (4), Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (5) og anden fællesskabslovgivning. I de tilfælde, hvor de således indførte restriktioner først gennemføres fra en senere dato, bør gennemførelsen lettes ved, at de nye krav i forordning (EF) nr. 304/2003 ikke anvendes før den dato.
(3)
Perfluoroktansulfonater er ifølge direktiv 76/769/EØF underkastet strenge restriktioner for industriel brug og bør derfor tilføjes på kemikalielisten i del 1 og 2 i bilag I til forordning (EF) nr. 304/2003.
(4)
Det er besluttet ikke at optage stofferne dimethenamid, phosalon, alachlor, thiodicarb, oxydemethon-methyl, cadusafos, carbofuran, carbosulfan og haloxyfop-R som aktive stoffer i bilag I til direktiv 91/414/EØF, hvilket betyder, at disse aktive stoffer er forbudt til anvendelse som pesticid og derfor bør tilføjes på kemikalielisten i del 1 og 2 i bilag I til forordning (EF) nr. 304/2003.
(5)
Det er besluttet ikke at optage carbaryl og trichlorfon som aktive stoffer i bilag I til direktiv 91/414/EØF og ikke at optage carbaryl og trichlorfon som aktive stoffer i bilag I, IA og IB til direktiv 98/8/EF, hvilket betyder, at disse aktive stoffer er forbudt til anvendelse som pesticid og derfor bør tilføjes på kemikalielisten i del 1 og 2 i bilag I til forordning (EF) nr. 304/2003.
(6)
Det er besluttet ikke at optage malathion som aktivt stof i bilag I til direktiv 91/414/EØF, hvilket betyder, at dette aktive stof er forbudt til anvendelse i underkategorien pesticid i gruppen af plantebeskyttelsesmidler og derfor bør tilføjes på kemikalielisten i del 1 i bilag I til forordning (EF) nr. 304/2003.
(7)
Det er besluttet ikke at optage fenitrothion, dichlorvos, diazinon og diuron som aktive stoffer i bilag I til direktiv 91/414/EØF, hvilket betyder, at disse aktive stoffer er forbudt til anvendelse i underkategorien pesticid i gruppen af plantebeskyttelsesmidler og derfor bør tilføjes på kemikalielisten i del 1 i bilag I til forordning (EF) nr. 304/2003, selv om de er identificeret og anmeldt til evaluering efter direktiv 98/8/EF, og medlemsstaterne derfor stadig må tillade deres anvendelse, indtil der er truffet afgørelse om dem i henhold til nævnte direktiv.
(8)
Det bestemmes i artikel 8, stk. 2, i direktiv 91/414/EØF, at medlemsstaterne i et tidsrum af 12 år kan tillade markedsføring på deres område af plantebeskyttelsesmidler, der indeholder bestemte aktive stoffer. Det tidsrum er forlænget ved Kommissionens forordning (EF) nr. 2076/2002 af 20. november 2002 om forlængelse af den periode, der er angivet i artikel 8, stk. 2, i Rådets direktiv 91/414/EØF, og om afvisning af optagelse af visse aktive stoffer i bilag I til dette direktiv og tilbagetrækning af godkendelser af plantebeskyttelsesmidler, der indeholder disse stoffer (6). Da der imidlertid ikke var vedtaget noget direktiv om, at de aktive stoffer azinphos-methyl og vinclozolin skulle indgå i bilag I til direktiv 91/414/EØF inden udløbet af tidsfristen for disse stoffer, var medlemsstaterne nødt til at trække nationale godkendelser af plantebeskyttelsesmidler, der indeholder de stoffer, tilbage med virkning fra den 1. januar 2007. Det betyder, at de aktive stoffer azinphos-methyl og vinclozolin er forbudt til anvendelse som pesticid og derfor bør tilføjes på kemikalielisten i del 1 i bilag I til forordning (EF) nr. 304/2003.
(9)
Bilag I til forordning (EF) nr. 304/2003 bør ændres i overensstemmelse med ovenstående.
(10)
Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 29 i direktiv 67/548/EØF -
UDSTEDT FØLGENDE FORORDNING:
Artikel 1
Bilag I til forordning (EF) nr. 304/2003 ændres som anført i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. november 2007.

Labels: 3
1
20